Ιερά Μητρόπολις Σηλυβρίας

Η Μητρόπολη Σηλυβρίας είναι μητρόπολη του Οικουμενικού Πατριαρχείου με έδρα τη Σηλυβρία στην Ανατολική Θράκη. 

 Ιστορικά στοιχεία 
Τον 5ο αιώνα αναφέρεται ως Ευδοξιούπολη. Η επαρχία της υπαγόταν στη δικαιοδοσία της Μητροπόλεως Ηρακλείας μέχρι τον 6ο αιώνα οπότε και ανυψώθηκε σε Αρχιεπισκοπή. Κατείχε την 19η θέση μεταξύ των Αυτοκεφάλων Αρχιεπισκοπών του Πατριαρχείου Κωνσταντινουπόλεως, ενώ αργότερα προήχθη στην 11η θέση. Την εποχή του αυτοκράτορα Μανουήλ Κομνηνού, προήχθη σε Μητρόπολη και παρέμεινε καθ' όλη τη διάρκεια της Οθωμανικής περιόδου.

Το 1912 περιελάμβανε τέσσερις κωμοπόλεις, τους Επιβάτες, το Φανάρι, το Εξάστερο, τους Δελλιώνες και οκτώ χωριά, τους Αιγιαλούς, το Οικονομείο, το Σινεκλή, το Μέγα Κιλίτς, το Σεϊμέν, το Καδηκιοϊ, την Κούρφαλη και το Άβρεν. Ο Μητροπολιτικός Ναός ήταν αφιερωμένος στο Γενέσιο της Θεοτόκου και εκεί φυλασσόταν η κάρα του Αγίου Αγαθόνικου, το ιερό λείψανο της Οσίας Ξένης και η θαυματουργή εικόνα της Παναγίας της Σηλυβριανής, που εικάζεται ότι φιλοτεχνήθηκε από τον ευαγγελιστή Λουκά. Αυτά τα κειμήλια μετά την ανταλλαγή πληθυσμών του 1923 μεταφέρθηκαν από τους πρόσφυγες στην Καβάλα, όπου και εγκαταστάθηκαν. Αξιοσημείωτος ήταν ο βυζαντινός ναός αφιερωμένος στον Άγιο Σπυρίδωνα, ο οποίος βρισκόταν στο υψηλότερο σημείο της πόλεως, εντός των τειχών. Κατεδαφίστηκε μετά το 1922.

Από εκκλησιαστικής απόψεως, παραμένει σήμερα εν ενεργεία Μητρόπολη του Οικουμενικού Πατριαρχείου, της οποίας το ποίμνιο αναγκάστηκε να μεταφερθεί στην Ελλάδα, λόγω των γνωστών ιστορικών συνθηκών. Κάθε Μητροπολίτης Σηλυβρίας μέχρι και το 1922 προσφωνούνταν «Πανιερώτατος», ενώ από την ανταλλαγή των πληθυσμών και μετά καλείται «Σεβασμιώτατος» και Υπέρτιμος και Έξαρχος Θράκης.

Επισκοπικός κατάλογος
μικρογραφία|Ο Μητροπολίτης Σηλυβρίας Διονύσιος Β΄ (1900-1913)
+  Όνομα  Έτη  ΣχόλιαΕυδοξιουπόλεως Σέργιος Α΄  ~ 325  Θεόφιλος ή Θεοσέβιος  325 – 330;  από Απαμείας, συμμετείχε στην Α΄ Οικουμενική Σύνοδο Σέργιος Β΄  ~ 381   Ρωμανός  448 – 451  συμμετείχε στη Δ΄ Οικουμενική Σύνοδο Αυξέντιος  ~ 553  συμμετείχε στην Ε΄ Οικουμενική ΣύνοδοΣηλυβρίας Σέργιος Γ΄  ~ 680  συμμετείχε στην ΣΤ' Οικουμενική Σύνοδο Γεώργιος  ~ 692  συμμετείχε στην Πενθέκτη Οικουμενική Σύνοδο Επιφάνιος   Συμεών  ~ 879  Ιάκωβος  αρχές 10ου αιώνα  Αντίπατρος  1030 – 1038  Αρτέμιος  ~ 1090  Ιωάννης  ~ 1156  Θεόδουλος  ~ 1166 ~ 1171  Θεόδωρος  ~ 1171  Νικηφόρος  ~ 1260  Θωμάς  ~ 1262  Ιλαρίων  πριν το 1283 – μετά τον Ιούνιο 1294  Γρηγόριος  1315 – 1327  Δυρραχίου, πρόεδρος Σηλυβρίας Ιγνάτιος  ~ 1330  Μεθόδιος  ~ 1347  Ησαΐας  πριν τον Φεβρουάριο 1347 – μετά τον Ιούλιο 1356  Φιλόθεος (ή Θεόφιλος)  ; – μετά το 1389  Μιχαήλ  1403 – ;  από Ραιδεστού Ιγνάτιος Χορτασμένος   1431 – 1437; †  Ιωσήφ  ~ 1474 ~ 1484  Αθανάσιος  ~ 1514 ~ 1541  Άνθιμος  ~ 1564  Αθανάσιος  πριν το 1576 – μετά το 1590  Θεοφάνης  ~ 1608 ~ 1618 †  Ιάκωβος Α'  18 Νοεμβρίου 1618 – ;  από Πολυανής Ιερεμίας  1618 – 1620  Μακάριος  1623 – 29 Απριλίου 1624  από Γάνου και Χώρας, καθαιρέθηκε Λαυρέντιος  29 Απριλίου 1624 – ;  Δανιήλ  1624 – 1626  Λαυρέντιος  ~ 1628  Παρθένιος Α'  ~ 1632  Λαυρέντιος  ~ 1631; – Φεβρουάριος 1638  παύθηκε, κατόπιν Ικονίου Σωφρόνιος  Φεβρουάριος 1638 – 8 Οκτωβρίου 1645  παραιτήθηκε λόγω χρεών Μακάριος Α'  20 Δεκεμβρίου 1645 – 1646  πνίγηκε Μελέτιος Α'  14 Μαρτίου 1646 – 1654  Μητροφάνης Α'  ~ 1665  Ιάκωβος Β'  ~ 1671  Λαυρέντιος  ~ 1675  Άνθιμος Α' ~ 1677  Μητροφάνης Β'  ~ 1680  Νεκτάριος  ~ 1681  Γρηγόριος Α'  ~ 1684  Μωυσής  ~ 1688  Αρσένιος  πριν τον Νοέμβριο 1688 – τέλη 17ου αιώνα  Μακάριος Β'  τέλη 17ου αιώνα – μετά το 1702  Λεόντιος  1701 – 1724  Αλέξιος Κύπριος  ~ 1724  Παρθένιος Β' ~ 1725  Λαυρέντιος  ~ 1728  Μακάριος Γ΄  1724 – 1744  από Βεροίας Γρηγόριος Β'  ~ 1745  Άνθιμος Β'  ~ 1762   Θεόκλητος  1744 – 1764  Παρθένιος Γ'  Αύγουστος 1764 – 1777  κατόπιν Χαλκηδόνος Κύριλλος Α'  ~ 1769  Χρύσανθος  1 Ιουνίου 1777 – 1790 †  Καλλίνικος (Καλλιμάχης)  17 Νοεμβρίου 1790 – Ιούνιος 1816  παραιτήθηκε Βενιαμίν Α΄  Ιούνιος 1816 – ;  Παΐσιος (Ασπροποταμίτης)  21 Αυγούστου 1816 – 15 Μαρτίου 1818  από πρώην Σταγών, κατόπιν Φιλιππουπόλεως Ιωαννίκιος Α'  15 Μαρτίου 1818 – 3 Φεβρουαρίου 1819 †  από Φιλιππουπόλεως Αγαθάγγελος  1819  προεδρικώς Μακάριος Δ' (Σούτσος)  Φεβρουάριος 1819 – Οκτώβριος 1821  παραιτήθηκε, κατόπιν Μεθώνης Διονύσιος Α΄ (Κωτάκης)  Οκτώβριος 1821 – Ιούλιος 1826  κατόπιν Αμασείας Ιερόθεος  Ιούλιος 1826 – Μάιος 1834  από Σάμου, κατόπιν Χαλκηδόνος Ματθαίος (Αριστάρχης)  Μάιος 1834 – 10 Νοεμβρίου 1838  κατόπιν Δημητριάδος Σωφρόνιος  Νοέμβριος 1838 – 11 Οκτωβρίου 1849 †  από Σωτηριουπόλεως Ιωαννίκιος Β'  12 Οκτωβρίου 1849 – 23 Ιουνίου 1853  από Γρεβενών Μελέτιος Β' (Θεοφιλίδης)  23 Ιουνίου 1853 – 25 Μαΐου 1861  κατόπιν Σερρών Ζαχαρίας  28 Ιουνίου 1861 – 1 Φεβρουαρίου 1877 †  από Μετρών και Αθύρων Κύριλλος Β' (Κυριακίδης)  9 Φεβρουαρίου 1877 – 27 Οκτωβρίου 1881 †  προεδρικώς, από Αδριανουπόλεως Γερμανός (Αποστολίδης)  31 Οκτωβρίου 1881 – 8 Απριλίου 1892 †  από Μογλενών Κωνστάντιος (Ζαχαριάδης)  14 Απριλίου 1892 – 7 Σεπτεμβρίου 1900  από Κασσανδρείας, κατόπιν Μαρωνείας Διονύσιος Β΄ (Σταυρίδης)  3 Οκτωβρίου 1900 – 29 Μαρτίου 1913 †  από Ελευθερουπόλεως Βενιαμίν Β΄ (Κυριακού)  11 Ιουνίου 1913 – 10 Σεπτεμβρίου 1913  από Ρόδου, μετέπειτα Οικουμενικός Πατριάρχης Ευγένιος (Παπαθωμάς)  10 Σεπτεμβρίου 1913 – 20 Μαΐου 1926  από Αμφιπόλεως, κατόπιν Σερβίων Ευγένιος (Παπαθωμάς)  26 Μαρτίου 1927 – 22 Ιουνίου 1934 †  από Σερβίων Αιμιλιανός (Τιμιάδης)  15 Νοεμβρίου 1977 – 21 Φεβρουαρίου 2008 †  από Καλαβρίας Μάξιμος (Βγενόπουλος)  27 Ιουλίου 2014 – σήμερα 

 Η Μητρόπολη σήμερα 
Στη Σηλυβρία έχει ανεγερθεί σήμερα Επισκοπείο, εντός του οποίου λειτουργεί παρεκκλήσιο αφιερωμένο στον Άγιο Νεκτάριο και την Παναγία ΣηλυβριανήΤό ὁδοιπορικό τῆς «Θρακικῆς Ἑστίας Δράμας» στήν Σηλυβρία τῆς Ἀνατολικῆς Θράκης καί ἡ Πατριαρχική Θεία Λειτουργία.

Παραπομπές 

Πηγές
 Οι τιτουλάριοι αρχιερείς του Οικουμενικού Πατριαρχείου, έκδοση αναθεωρημένη, Εκδόσεις Περί τεχνών, Πάτρα 2003, σ.σ. 398 (ISBN 960-8260-34-5).














Σηλυβριας
Κατηγορία:Σηλυβρία

Κατηγορία:Ανατολική Θράκη